অবন্তীকুমার সান্যাল
অবন্তীকুমার সান্যাল (১৯২৩-২০০৭) বাংলাদেশের ফরিদপুর জেলার কোড়কদীতে জন্মগ্রহণ করেন। বাবা অপূর্বদাস সান্যাল ও মা সরযুবালা দেবী। অবন্তীকুমারের প্রধান পরিচয় ফরাসি সাহিত্যের অনুবাদক ও গবেষক হিসেবে। রম্যাঁ রলাঁ বিষয়ে সম্ভবত তিনিই গভীরতম গবেষণা করেছেন বাংলাভাষী অঞ্চলে। বিপুল সংখ্যক গ্রন্থের প্রণেতা। সুখ্যাত 'পরিচয়' পত্রিকা সম্পাদনার সঙ্গে যুক্ত ছিলেন।